*For den norske roeren, se Thor Pedersen (roer)*

**Thor Pedersen** (født 14. juni 1945) er en dansk politiker (V). Han var Danmarks finansminister 2001–2007 og formann for Folketinget 2007–2011.

Utdannelse
----------

Thor Pedersen ble matematikkstudent ved Frederiksborg Statsskole i 1964.
Han ville bli pilot og hadde et kort opphold på Hærens Flyskole (Danmark) på Avnø, men det viste seg at han hadde en bygningsfeil i det ene øyet og kunne derfor ikke bli opptatt som pilot.
Fra 1964–1966 var han sersjant i Den Kongelige Livgarde.
Han ble cand.polit. fra Københavns Universitet i 1978.

I periodene 1975–1981 og 1994–2001 var han direktør for en privat virksomhet (Jydsk Rengøring). Han har vært styremedlem i flere selskaper 1994–2001.

Politisk karrière
-----------------

Thor Pedersen var medlem av Helsinge kommunestyre 1974–1986, og borgermester i perioden 1978–1986. 
Først i 1984 kom han inn i landspolitikken.

Thor Pedersen har vært medlem av Folketinget siden 1. januar 1985, hvor han ble innvalgt for Venstre i Frederiksborg Amtskreds. Han var boligminister i perioden 12. mars 1986-9. september 1987 og innenriksminister fra 10. september 1987-2. juni 1988. Han var innenriksminister og minister for nordisk samarbeid 3. juni 1988-18. november 1992. Fra 19. november 1992 til 25. januar 1993 var han innenriksminister og økonomiminister. 
I 1990-årene var Thor Pedersen sammen med Anders Fogh Rasmussen og Peter Brixtofte de tre «jokerne» for Venstres daværende partiformann Uffe Ellemann-Jensen, da de alle var mulige kandidater til samtlige ministerposter.
Den 27. november 2001 ble han finansminister, en post han beholdt inntil 16. november 2007. Den 16. november 2007 ble han valgt til formann for Folketinget, et embete han hadde frem til valget 15. september 2011.

Han var medlem av finansutvalget 1993–2001 og statsrevisor 1998–2001.

I 2002 var Thor Pedersens boligforhold i søkelyset. Han hadde blitt eier av landeiendommen Graudebjerggaard i Nakke (Danmark) ved Rørvig hvor det var boplikt. Pedersen registrerte seg i folkeregisteret der den 25. oktober 2000, men bodde i et sommerhus på Ramsvej, Ramløse det meste av tiden. Saken ble brakt til en forespørgelsesdebat i Folketinget av SFs landbruksordfører Kristen Touborg.
Boligsaken førte til at den danske regjeringen i 2003 ønsket å endre loven om boplikt for folketingsmedlemmer.
Thor Pedersens sak ble nevnt igjen av debattanter i forbindelse med Helle Thorning-Schmidts boligsak i 2010.

Ifølge Berlingske Tidende er Thor Pedersen kjent som en hard forhandler, som benyttet seg av å trekke ut møter og skru opp varmen for å trette motstanderen.

Referanser
----------

1. ↑   Modtagere af danske dekorationer, arkiveringsdato 12. mai 2019, arkiv-URL web.archive.org, kongehuset.dk, besøkt 21. september 2019[Hentet fra Wikidata]
2. ↑  Martin Poulsen (12. juni 2008). «Thor Pedersen: Livgarden giver ballast for livet». Roskilde Avis. [*død lenke*]
3. 1 2  Marie Louise Sjølie (23. november 2007). «Foghs formand». Information.
4. ↑  HENRIK LORENTSEN, HENNY CHRISTENSEN, JAKOB PRIESS-SØRENSEN og Morten Pihl (15. oktober 2002). «Thor troede han var jyde». BT.dk. CS1-vedlikehold: Flere navn: forfatterliste (link)
5. ↑  Ritzaus Bureau (21. januar 2003). «Folketings-medlemmer fritages for bopælspligt».
6. ↑  MORTEN HENRIKSEN (4. november 2010). «Ti anekdoter om Thor P.». b.dk.

Eksterne lenker
---------------

* (en) Thor Pedersen – kategori av bilder, video eller lyd på Commons Rediger på Wikidata
* (da) Thor Pedersen hos Folketinget Rediger på Wikidata
* (da) Manden med tre liv
* (da) Ti anekdoter om Thor P

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** Prabook
 |

Portal: Danmark